open-index/open-wikipedia-markdown huggingface dataset:
Tasik-Tasik Besar Amerika

**Tasik-Tasik Besar di [[Amerika Utara]]** (, ) terdiri dari lima buah tasik besar yang terletak di bahagian timur benua tersebut berdekatan sempadan antara negara-negara Kanada dan Amerika Syarikat. Kelompok tasik ini termasuklah tasik-tasik Erie, Huron, Michigan, Ontario dan Superior membentuk rangkaian atau kumpulan tasik air tawar terbesar di dunia. Sistem tasik ini kadangkala dianggap sebagai *[[laut pedalaman]]*. Kumpulan Tasik ini bertemu dengan Lautan Atlantik di timur melalui Sungai Lawrence.

## Kumpulan tasik
Kumpulan Tasik-Tasik Besar terdiri daripada lima tasik yang secara ringkasnya dikenali sebagai **HOMES** - Huron, Ontario, Michigan, Erie, dan Superior:-

### Tasik Erie

Tasik Erie ialah tasik keempat terbesar (dari segi luas permukaan) daripada kelima-lima tasik dalam sistem Tasik-Tasik Besar, sekaligus ke-12 terbesar di dunia. Tasik ini merupakan yang paling kecil (dari segi isipadu), paling cetek dan juga paling selatan di kalangan kumpulan tersebut. Ia dikelilingi oleh Wilayah Ontario, Kanada di utara, negeri-negeri Ohio, Pennsylvania dan New York di selatan, manakala Michigan di sebelah barat. Tasik ini dinamakan sedemikian sempena dengan nama puak Erie, sebuah puak asli Amerika yang menetap di sepanjang tebing selatannya.

### Tasik Huron

Tasik Huron memiliki isipadu air ketiga terbesar dan luas permukaan kedua terbesar (seluas 59,596 km²) di kalangan kumpulan Tasik-Tasik Besar. Selepas Tasik Victoria di Afrika, tasik ini adalah yang keempat terbesar di dunia. Nama tasik ini diberikan oleh seorang penjelajah Perancis bernama Louis Jolliet bersempena dengan puak asli Huron yang menetap di sekitar persisiran tasik ini. Tasik ini memiliki panjang 332 km, lebar 245 km dan kedalaman maksimum mencecah 230 m. 

### Tasik Michigan

Tasik Michigan merupakan satu-satunya tasik di dalam kumpulan Tasik-Tasik Besar yang terletak sepenuhnya di dalam wilayah Amerika Syarikat. Ia dikelilingi, dari barat ke timur, oleh negeri-negeri Wisconsin, Illinois, Indiana dan Michigan. Nama *Michigan* yang awalnya digunakan untuk merujuk tasik itu, berasal dari sebuah perkataan dalam bahasa Ojibwa, bahasa puak asli Algonquin, yang bermaksud *air besar*. Tasik ini adalah sedikit besar daripada negara Croatia.

### Tasik Ontario

Tasik Ontario ialah tasik paling kecil (keluasan 19,500 km²) dan paling timur di kalangan Tasik-Tasik Besar. Ia dikelilingi oleh Ontario di utara manakala Semenanjung Niagara, Ontario dan negeri New York, Amerika Syarikat di selatan. Namanya sekarang berasal daripada perkataan bahasa puak Iroquois yang bermaksud *tasik cantik*. Nama itu kemudiannya digunakan untuk memanggil wilayah Ontario.

### Tasik Superior

Tasik Superior merupakan tasik air tawar terbesar di dunia dari segi luas permukaan dengan mencapai keluasan sebanyak 82,414 km². Ia berukuran maksimum 616 km panjang dan 260 km lebar. Kedalaman puratanya ialah 149 m (dengan kedalaman maksimum 406 m) manakala isipadunya berjumlah 12,232 km³. Tasik ini dikelilingi oleh Wilayah Ontario di Kanada dan negeri-negeri Minnesota, Wisconsin dan Michigan di Amerika Syarikat.

## Nota
Matchbox

**Matchbox** adalah jenama bagi alat permainan kereta tuangan beracuan yang sekarang ini dimiliki oleh Mattel, Inc. Ia dinamakan "Matchbox" (bahasa Inggeris bagi kotak mancis) kerana gaya dan saiz kotak pembungkusnya model awalnya hampir sama dengan kotak mancis.

Jenama ini mula dikeluarkan pada tahun 1953 oleh Lesney Products di England. Sekarang pengeluarannya dibuat di China dan Thailand.

## Pautan luar
* Laman rasmi Matchbox
EMI

**Kumpulan EMI** merupakan sebuah syarikat muzik British yang meliputi syarikat rakaman EMI Music yang berasal dari Kensington di London, England, United Kingdom. Manakala EMI Music Publishing, diasaskan di New York. EMI Music merupakan antara syarikat rakaman "empat terbesar".

## Rujukan
Enjin Genesis

**Enjin Genesis** adalah enjin motosikal yang direka oleh Yamaha Motor Corporation, mula diperkenalkan pada Yamaha FZ750 model tahun 1984.

Enjin ini menggunakan reka bentuk DOHC serta menggunakan lima injap sesilinder dengan barisan silinder dicondongkan 45 darjah ke hadapan. Ia menggunakan karburetor luruan ke bawah berbanding karburetor jenis luruan tepi yang lazim digunakan oleh motosikal pada masa tersebut. 

Selama lebih dua puluh tahun sehinggalah ke model tahun 2007, Yamaha YZF-R1 menggunakan reka bentuk 5 injap sesilinder serta sistem masukan luruan ke bawah.
Hassan Sani

Yang Berbahagia Datuk **Hassan Sani** PGDK Sabah (lahir 31 Ogos 1958) merupakan bekas pemain bola sepak Malaysia yang pernah bermain bersama Sabah FA dan Kuala Lumpur FA dalam kancah Liga Malaysia sekitar penghujung tahun 1970-an sehinggalah penhujung 1980-an. 

Dia merupakan bekas penyerang kebangsaan Malaysia yang digelar sebagai **lipas kudung** oleh peminat kerana merupakan pemain yang sangat pantas didalam skuad di Malaysia.

## Kerjaya
Hassan memulakan karier bola sepaknya pada tahun 1974 bersama Sabah FA. Dia merupakan antara penyerang terbaik yang pernah dilahirkan pasukan negeri dibawah bayu itu selain  Datuk James Wong. Kelincahannya beraksi dalam kancah Liga Malaysia mendatangkan gerun kepada pasukan lawan. Tambahan pula keserasiannya bersama Datuk James Wong yang juga penyerang kebangsaan menghasilkan banyak kejayaan hinggakan gandingan Hassan-James dikenal sebagai penyerang kembar selepas era Mokhtar Dahari dan Isa Bakar.

Pada tahun 1979, Hassan membantu Sabah untuk menjadi naib juara Liga Malaysia 1979 dan paling menarik Sabah menjadi pasukan yang paling banyak menjaringkan gol dalam Liga Malaysia ketika itu dengan 49 gol.

Hassan mewakili Malaysia buat pertama kali ketika kejohanan Piala Presiden di Seoul, Korea Selatan. Ketika itu, dia masih menjadi pemain simpanan dan idolanya allahyarham Mokhtar Dahari bergandingan bersama Isa Bakar.

Kemuncak karier Hassan bersama pasukan kebangsaan Malaysia ialah ketika kelayakan Sukan Olimpik 1980 apabila membantu skuad kebangsaan layak beraksi di Sukan Olimpik. Detik manis ini tercipta apabila bola hantaran Khalid Ali tiba kepada Hassan. Hassan yang digelar *lipas kudung* membuat larian pantas dan terus membuat hantaran kepada Datuk James Wong untuk menghasilkan gol kemenangan Malaysia ke Korea Selatan dengan jaringan 2-1. Gol itu menjadi gol terbaik Malaysia sehingga kini dan menjadi ikon iklan "Semangat Bola" oleh Maxis sempena menaikkan semangat bola di kalangan penduduk Malaysia untuk kejohanan Piala Dunia. 

Walau bagaimanapun Malaysia tidak beraksi pada Sukan Olimpik 1980 kerana kerajaan Malaysia berkeras untuk membantah tindakan Soviet Union yang menceroboh Afghanistan. Hassan kemudiannya mengundurkan diri dari pentas antarabangsa pada tahun 1986.

Hassan kemudian beralih kepada bola sepak pantai pada 1996. Dia mewakili Malaysia pada Kejohanan Piala Dunia Bola Sepak Pantai 1999.

Hassan kini masih bergiat aktif dalam bola sepak dan bermain dalam saingan liga di Labuan mewakili Kompleks FC. Dia kini bekerja sebagai Kelasi/Jurumudi Labuan di Jabatan Pelabuhan & Dermaga Sabah.

## Pencapaian
* Tempat ke-2 Liga Malaysia 1979
* Juara Pestabola Merdeka 1979, 1986

## Rujukan
*Berita Harian - 7 Mei 2005
Mystic River (filem)

***Mystic River*** ialah sebuah filem Amerika Syarikat dikeluarkan di 2003 diarahkan oleh Clint Eastwood; membintangi Sean Penn, Tim Robbins, Kevin Bacon, Laurence Fishburne, Marcia Gay Harden, Laura Linney dan Emmy Rossum.

## Plot

## Para pelakon

## Rujukan

## Pautan luar

*
* 
* 
* 
*Mystic River at Rotten Tomatoes
*DVD Review of ''Mystic River''
Extended play

***Extended play*** (**EP**) ialah sebuah rekod vinil, CD atau muat turun digital yang mengandungi lebih banyak muzik berbanding single, tetapi terlalu pendek untuk diiktiraf sebagai LP. Selalunya, sebuah EP mempunyai muzik antara 10-28 minit, sebuah single mempunyai sehingga 10 minit, dan sebuah album mempunyai 30-80 minit. Mini-LP secara amnya mempunyai muzik 20-30 minit. Dalam K-pop mereka biasanya dirujuk sebagai album mini

## Rujukan
Imej ISO

**Imej ISO** ialah fail arkib (t.d.s. imej cakera) bagi cakera optik yang menggunakan format ISO (Pertubuhan Pemiawaian Antarabangsa) konvensional yang mana disokong oleh kebanyakan penjual perisian. Fail imej ISO pada kebiasaannya mempunyai sambungan fail *.ISO* namun imej ISO bagi Mac OS X sambungannya ialah ".CDR". Nama "ISO" diambil daripada sistem fail ISO 9660 yang digunakan bersama media CD-ROM tetapi istilah **imej ISO** boleh merujuk kepada mana-mana imej cakera optik, mahupun sebuah imej UDF.
Rock alternatif

**Rock alternatif** (bahasa Inggeris: *alternative rock*, juga dikenali sebagai **muzik alternatif**, **rock indie**, **indie** atau hanya **alternatif**) merupakan sebuah genre muzik rock yang terbit pada 1980-an dan popular secara meluas pada 1990-an. Nama "alternatif" dicipta pada tahun 1980 untuk menerangkan kugiran-kugiran punk rock yang tidak sesuai dengan genre punk rock pada masanya. Sebagai jenis muzik yang spesifik, rock alternatif mempunyai sub-aliran yang bervariasi, daripada muzik indie yang bermula pada tahun 1980 dan menjadi popular pada tahun 1990; seperti *indie rock*, *grunge*, *gothic rock*, dan *college rock*. Genre-genre tersebut diperkukuh dengan ciri khasnya masing-masing.

Walaupun muzik alternatif dikategorikan sebagai genre rock, tetapi beberapa sub-genrenya terpengaruh oleh muzik rakyat, reggae, musik elektronik, dan jazz. Pada masa tertentu, istilah rock alternatif digunakan untuk mennggelar muzik rock daripada kugiran bawah tanah pada tahun 1980-an, punk rock (termasuk punk), dan untuk muzik rock itu sendiri pada tahun 1990-an dan 2000-an.

Di Malaysia, tahun 2008 dikatakan sebagai kebangkitan muzik ini. Kugiran seperti Hujan, Meet Uncle Hussain, dan banyak lagi menjadi popular pada tahun tersebut. Bagaimanapun, kugiran seperti OAG telah lebih awal menjadi popular sejak akhir 1990-an.

Istilah "alternatif" telah diberi bagi menjelaskan kugiran rock punk yang bebas dan tidak tergolong dalam genre muzik aliran utama masa itu. Sebagai sebuah genre muzik, rock alternatif mengandungi pelbagai subgenre yang muncul daripada arena muzik bebas pada 1980-an, seperti Grunge, Britpop, rock gothic, dan pop indie.

## Rujukan
The Phantom of the Opera (filem 2004)

***The Phantom of the Opera*** ialah filem 2004 yang membintangi Gerard Butler sebagai Phantom, Emmy Rossum sebagai Christine Daaé, Patrick Wilson sebagai Raoul, Vicomte de Chagny, Miranda Richardson sebagai Madame Giry, Jennifer Ellison sebagai Meg Giry, dan Minnie Driver sebagai Carlotta Giudicelli.

Filem ini merupakan adaptasi pementasan muzikal senama tahun 1986 yang sendirinya merupakan adaptasi sebuah novel bahasa Perancis iaitu *[[Le Fantôme de l'Opéra]]* karya Gaston Leroux.

## Para pelakon
*Gerard Butler sebagai Erik
*Emmy Rossum sebagai Christine Daaé
*Patrick Wilson sebagai Raoul, Vicomte de Chagny
* Miranda Richardson sebagai Madame Giry
*Minnie Driver sebagai Carlotta Giudicelli
*Simon Callow sebagai André
*Ciarán Hinds sebagai Firmin
*Victor McGuire sebagai Piangi
*Jennifer Ellison sebagai Meg Giry
*Murray Melvin sebagai Reyer
*Kevin McNally sebagai Buquet
*James Fleet sebagai Lefevre

## Rujukan

## Pautan luar

* Laman web rasmi ''The Phantom of the Opera''
* 
* 
*
Kaedah input

**Kaedah input** () adalah perisian-perisian yang berfungsi untuk membantu penginputan kekunci bagi aksara-aksara bukan rumi. Perisian ini membolehkan penulisan bukan rumi dilakukan dengan menggunakan papan kekunci biasa.

Kebanyakan sistem pengendalian menggunakan istilah "kaedah input" untuk perisian sebegini. Namun, bagi sistem pengendalian MS Windows, kaedah input dipanggil sebagai *input method editor* (bermaksud **penyunting kaedah input**) atau singkatannya **IME**.

Antara contoh-contoh sistem tulisan yang memerlukan kaedah input ialah:
* Kana
* Tulisan Cina
* Tulisan Arab atau Jawi
* Hangul
dan sebagainya.
Yamaha RX-Z

**Yamaha RX-Z 135** adalah motosikal naked 2 lejang keluaran Yamaha. Mula dikeluarkan pada tahun 1985, model RX-Z sangat popular di Malaysia dan India serta menikmati salah satu jangka hayat motosikal semasa yang terpanjang di kedua-dua negara, terutamanya di Malaysia kerana kekurangan pesaing motosikal jalanan buat masa kini. Pada tahun 2004, model ini diberi nafas baru serta dipasang penukar bermangkin.

## Kekhususan
* **Enjin:** Enjin 2 lejang 135cc sejukan udara
* **Susunan silinder:** Silinder tunggal condong
* **Sesaran:** 133 cc
* **Kuasa kuda:** 20 PS (15 kW) @ 8,500 rpm
* **Kilasan:** 1.85 kgf·m (18.1 N·m) @ 7,500 rpm
* **Kelajuan maksimum:** 165 km/j
* **Lubang x lejang:** 56.0 x 54.0 mm
* **Nisbah mampatan:** 7 : 1
* **Transmisi:** 6 kelajuan
* **Klac:** Manual berbilang plat, basah
* **Jenis kerangka:** Tiub keluli tetulang bawah
* **Gantungan hadapan:** Telescopik
* **Gantungan belakang:** Dua penyerap hentak
* **Brek hadapan:** Cakera omboh tunggal
* **Brek belakang** Gelendong
* **Berat kering:** 106 kg
* **Muatan bahan api:** 13.0 L

## Sepintas lalu
Mula dikeluarkan pada tahun 1985, Yamaha RX-Z asalnya menggunakan transmisi 5 kelajuan dengan brek cakera tidak berlubang. Model ini berkongsi platform serta kerangka dengan pendahulunya, Yamaha RD125 sejukan cecair. Sebaik sahaja selepas pelancarannya, model RX-Z menjadi popular di kalangan penunggang muda terutamanya di Malaysia. Beberapa tahun kemudian, enjinnya telah dinaik taraf dengan pemasangan transmisi 6 kelajuan, bersama-sama papan pemuka dan suis hendal baru, di samping cakera brek hadapan berlubang.

Sejak itu, reka bentuk RX-Z tidak berubah sehinggalah tahun 2004 apabila model tersebut diberi nafas baru, dengan lampu belakang yang menyerupai Yamaha Y125Z. Model RX-Z yang diperbaharui dilengkapi penukar bermangkin, mengorbankan 1 PS daripada kuasa maksimum (Kuasa maksimum asal: 21 PS). Walau bagaimanapun, kilasan maksimum tidak berubah tetapi kilasan pada kelajuan enjin rendah sudah ditambah baik berbanding keluaran terdahulu. Beberapa pemilik motosikal RX-Z keluaran terdahulu mungkin menghadapi masalah semasa memulakan perjalanan kerana enjin mudah mati apabila penunggang kurang berpengalaman cuba bergerak dalam gear satu. Walau bagaimanapun, masalah tersebut telah diselesaikan pada model yang lebih baru ini.

Di Malaysia, motosikal RX-Z sering dikaitkan dengan gejala lumba haram Mat Rempit. Oleh itu, banyak filem Melayu termasuklah Remp-It menggunakan RX-Z dalam filem-filem tersebut.Kini harga RX-Z terpakai boleh menjangkau belasan ribu hingga puluhan ribu di pasaran Malaysia.Ia Bergantung pada kondisi motosikal tersebut.

## Lihat juga
* Yamaha
* Yamaha RD125
* Mat Rempit

## Pautan luar
* Laman web Yamaha Malaysia
P

**[[P]]** ialah huruf Rumi moden yang ke-16, bernama **pi** ().
 
## Sejarah
Huruf Semitik Pê (mulut), dan juga huruf Yunani Π atau π (Pai), serta huruf-huruf Etruskan dan Latin yang berkembang dari huruf Yunani tersebut, semuanya membawa bunyi , iaitu plosif bilabial tak bersuara.

## Kegunaan
Dalam bahasa Melayu, Inggeris dan banyak lagi bahasa yang bertulisan rumi, huruf P berbunyi konsonan plosif bilabial tak bersuara. 

Satu dwihuruf dalam bahasa Inggeris dan Perancis yang melibatkan huruf P ialah "ph" yang menandakan bunyi frikatif labiodental tak bersuara , dan digunakan untuk mentransliterasikan huruf Fi (φ) dalam kata-kata pinjaman bahasa Yunani. Dalam bahasa Jerman, dwihuruf "pf" yang menandakan afrikat bibir  kerap dijumpai.

Penutur bahasa Arab tidak biasa menyebut bunyi  kerana dalam bahasa mereka tiadanya bunyi konsonan ini; sebaliknya mereka cenderung menyebutnya seperti  atau .

## Kod-kod pengkomputeran

## Lihat juga

* Þ atau þ
* ℗ atau (P)
Air Terjun Niagara

**Air terjun Niagara** (, ) ialah satu kelompok air terjun yang besar di Sungai Niagara yang terbentang di sempadan antarabangsa yang memisahkan wilayah Ontario, Kanada dan negeri New York, Amerika Syarikat. Air terjun ini terletak 27 km di barat daya Buffalo, New York, 120 km di selatan Toronto, Ontario di antara bandar berkembar Niagara Falls, Ontario dan Niagara Falls, New York.

Air terjun Niagara sebenarnya terdiri tiga buah air terjun. Dua buah bahagian utama yang dipisahkan oleh Goat Island ialah Air terjun Horseshoe, yang terletak di bahagian sebelah Kanada, dan Air terjun Amerika, yang terletak di bahagian sebelah Amerika Syarikat.  Satu lagi air terjun yang lebih kecil pula ialah Air terjun Bridal Veil yang terletak di bahagian sebelah Amerika Syarikat dan dipisahkan daripada air-air terjun utama oleh Luna Island. Sistem air terjun ini terbentuk apabila glasier mula mencair pada penghujung zaman glasier Wisconsin (zaman air batu terakhir) dan air tercair ini mengalir asal dari Tasik-Tasik Besar yang juga baru sahaja terbentuk membentuk laluan menerusi Tubiran Niagara dalam perjalanan menuju ke Lautan Atlantik. Walaupun tidak terlalu tinggi, sistem ini adalah amat lebar. Lebih 168,000 m³ padu air jatuh dari garis rabungnya pada setiap minit.

Air terjun ini terkenal kerana keindahannya dan juga sebagai sumber bernilai tinggi untuk penjanaan hidroelektrik. Menguruskan keseimbangan di antara kegunaan rekreasi, komersil dan perusahaan telah menjadi satu cabaran bagi penjaga air terjun ini sejak tahun 1800-an.

## Lihat juga
* Air Terjun Iguazu

## Nota
R

**R** ialah huruf Rumi moden yang ke-18. Penutur di Malaysia, Singapura dan Brunei cenderung menyebut huruf ini sebagai ***ar*** () mengikut bahasa Inggeris manakala penutur di Indonesia cenderung menyebut huruf ini sebagai ***ér*** () mengikut bahasa Belanda.

Ia melambangkan bunyi konsonan getaran gusi  yang wujud dalam bahasa-bahasa Melayu baku Malaysia, Brunei dan Indonesia pada suku kata awal dan tengah sesepatah perkataan; di hujung katanya pula dibunyikan dalam sebutan baku Indonesia dan Singapura tetapi gugur pada sebutan Malaysia dan Brunei.

## Sejarah

Bentuk huruf Semitik yang asalnya mungkin diilhamkan dari hieroglif yang membawa erti "kepala" disebut *t-p* dalam bahasa Mesir, tetapi dipinjam oleh kaum Semitik bagi bunyi  kerana dalam bahasa mereka, perkataan "kepala" berbunyi Rêš (juga nama hurufnya). Huruf berkenaan berkembang menjadi Ρ  (Rhô) Yunani dan R Latin. Barangkalinya sesetengah bentuk Etruskan dan Yunani Barat bagi huruf ini dibubuh satu lagi garis agar berbeza bentuknya dari huruf P sekarang.

## Sebutan R

Dalam Huruf Fonetik Antarabangsa, simbol  menandakan bunyi getaran alveolus. Sesetengah bahasa ada memakai huruf r dalam abjad (atau skema transliterasi Rumi) masing-masing bagi menandakan konsonan rotik selain getaran alveolus.

## Kod-kod pengkomputeran

## Rujukan

## Lihat juga

For other meanings and uses of the letter "R", see R (disambiguation). See also:
* Raidô
* Р, р - Er (huruf Cyril)
* Я, я - Ya (huruf Cyril)
* Ρ, ρ or ϱ - Rho (Yunani)
Kerdas

**Kerdas**, **gerduak**, **genuak** atau **kabau** (nama saintifiknya ialah *Archidendron bubalinum*) merupakan sejenis spesies tumbuhan dari spesies Fabaceae.

Buahnya sering dijadikan sebagai ulam serta dimakan bersama nasi malah mengeluarkan bau yang agak kuat sama seperti petai atau jering.

## Botani
Saiz pohon ini agak kecil hanya mencapai ketinggian sehingga 20 meter dengan panjang dahan sehingga 25 sentimeter. Ranting-ranting kecilnya berwarna merah keperangan terang dengan permukaan kelihatan bersisik. Dedaunnya berbentuk bujur mencekung dengan panjang 5.5-22 sm dan 2.5-10.5 sm lebar berpermukaan kesat seperti kertas pada tangkai daun 0.5-6 sm; daun mudanya pula berwarna ungu.

Bunganya mempunyai lima kelopak sekuntum berwarna putih dengan stamen sepanjang 9 mm. Lenggai buah yang dihasilkan berkulit nipis seperti jering tetapi agak keras liat mengandungi biji yang berulas-ulas antara 10mm-15mm. Warna isinya bergantung kepada ketuaan buah ini: biji yang sudah tua atau disimpan lama kehitaman, isinya yang masih muda atau baru dipetik bewarna kuning pucat (keputih-putihan).

## Kegunaan

Kerdas dijadikan sebagai ulam bagi menambah selera makan. Baunya agak kuat hingga melekat pada bau nafas selepas memakan ulam ini. Kerdas ini boleh bertahan lama jika disimpan bersama kulitnya. Bagi penduduk luar bandar mereka sering mencari pokok kerdas yang tumbuh meliar di dalam hutan.

## Rujukan

## Pautan luar
* Profil spesies di Sistem Maklumat Biokepelbagaian Malaysia
Temu kunci

Pokok **Temu kunci** (*Boesenbergia rotunda* (L.) Mansf. syn. *Curcuma rotunda* L., *B. pandurata* (Roxb.) Schlechter, *Kaempferia pandurata* Roxb.) adalah sejenis rempah-ratus yang biasanya digunakan sebagai perasa dalam masakan Asia Tenggara. Bentuk temu kunci agak berbeza dengan temu-temuan yang lain karena ubinya tumbuhnya tumbuh menegak ke bawah.

## Pautan luar
* Gambar pokok Temu Kunci
Antijirim

Dalam fizik zarah dan kimia kuantum, **antijirim** ialah tambahan kepada konsep antizarah kepada jirim, iaitu antijisim yang terdiri daripada zarah. Contohnya, antielektron (positron,  elektron dengan cas positif) dan antiproton (proton dengan cas negatif) membentuk atom antihidrogen dalam kaedah sama dengan elektron dan proton membentukkan atom hidrogen *jirim biasa*. Menggabungkan jirim dan antijirim boleh menyebabkan penggabungan kedua-dua dalam kaedah sama dengan penggabungan antizarah dan zarah, memberi kenaikan sinar gama atau kembar zarah-antizarah.

## Lihat juga

* Ambiplasma
* Pengecut zarah
* Antizarah
* Antihidrogen

## Rujukan

## Pautan luar

* Pautan ke laman-laman antijirim 
* Freeview Video 'Antimatter' by the Vega Science Trust and the BBC/OU 
* CERN Webcasts (Realplayer required)
* Apakah Antimatter? (from the Frequently Asked Questions at the Center for Antimatter-Matter Studies)
* FAQ from CERN with lots of information about antimatter aimed at the general reader, posted in response to antimatter's fictional portrayal in Angels and Demons
* What is direct CP-violation?''
* Animated illustration of antihydrogen production at CERN dari Exploratorium.
* Mystery of antimatter source solved - Maybe
Rebung

**Rebung** atau **pucuk rebung** merujuk kepada pucuk buluh yang muda dan masih lembut, terutamanya dari spesies *[[Bambusa vulgaris]]* dan *[[Phyllostachys edulis]]*. Di Asia, ia biasa diambil dan dipotong untuk dimasak sebagai lauk, contohnya gulai rebung dan sayur lodeh.

## Galeri

Imej:YosriRumpunBuluh.jpg|Rimbunan buluh
Image:BambooShoot.JPG|Rebung buluh


## Rujukan
Miera Leyana

**Miera Leyana** Dato' Sri **Kasmi** (Jawi: ميايرا ليانا كسمي; lahir 28 Ogos 1993) ialah seorang pelakon dan model wanita Malaysia. Beliau terkenal dengan watak sebagai Luna drama bersiri dalam talian (d.b.t.) *[[Luna Fantasiku]]* yang juga merupakan kemunculan sulung beliau dalam kerjaya lakonan. Bakat beliau telah ditampilkan oleh agensi pencarian bakat Maverick+Co. Kredit filem Miera termasuk *[[Apokalips X]]* (2014) dan *[[Lebuhraya Ke Neraka]]* (2017). Antara drama lakonan beliau ialah *[[Kamelia Katrina]]*, *[[Putera Rayyan]]*, *[[Memori Cinta Suraya]]* dan *[[Biar Aku Jadi Penunggu]]*.

## Kerjaya
Miera memulakan kerjaya lakonan beliau dengan membintangi drama web siri iaitu *[[Luna Fantasiku]]* yang bersiaran di Gua.com.my pada tahun 2008. Ketika itu, beliau hanya berusia 15 tahun dan masih bersekolah. Pada tahun 2010, beliau menjadi sebahagian daripada barisan pelakon drama komedi muzikal 26 episod *[[Hotel Mania]]* arahan Nizam Zakaria yang terdiri daripada Anding Indrawani Zaini, Dafi, Marsha Milan dan Adeline Tsen.

Kerjaya filem Miera bermula pada 2012 menerusi watak pembantu dalam filem *[[Jangan Pandang-Pandang]]* arahan Ahmad Idham.

Pada tahun yang sama, beliau terlibat dengan pementasan semula teater Tun Siti Hasmah sempena Perhimpunan Agung UMNO 2012. Beliau menggantikan Lisa Surihani yang menjayakan watak Tun Dr Siti Hasmah Mohd Ali ketika muda. Bagi pementasan semula itu, Miera hanya melakonkan watak Dr Siti Hasmah ketika muda selama tiga hari, manakala selebihnya digalas oleh Lisa.

Pada tahun 2017, Miera telah membintangi dalam sebuah drama berjudul *[[Biar Aku Jadi Penunggu]]* yang disiarkan di TV3. Beliau memegang watak sebagai Damia Hani.

Seterusnya, Miera membintangi filem bertajuk *[[Lebuhraya Ke Neraka]]* arahan Mamat Khalid yang mula ditayangkan pada 4 Mei 2017. Ia merupakan filem kedua beliau bersama Mamat selepas *[[Apokalips X]]* (2014).

## Kehidupan peribadi
Miera Leyana berkahwin dengan usahawan, Rosland Othman pada 25 Julai 2020 dan dikurniakan dua orang cahaya mata. Beliau mempunyai seorang abang dan seorang adik bernama Muhammed Fadley dan Miera Leydia.

## Filemografi

### Filem

### Drama

### Telefilem

## Anugerah dan pencalonan

## Rujukan

## Pautan luar
*
Tembakang

**Ikan temakang** merupakan sejenis ikan dalam keluarga Anabantidae. Nama saintifiknya adalah Helostoma temminckki (C&V). 

Ikan Temakang biasanya bersaiz sekitar 20 cm 

* Ikan Temakang Hijau Anabantidae Helostoma temminckki 12 cm Green Kissing Gourami 
* Ikan Temakang Putih Anabantidae Helostoma temminckki Rudofi 10 cm White Kissing Gourami 
* Ikan Temakang (bercium) Anabantidae Helostoma temminckki Rudofi 10 cm Kissing Gourami (kissing) 

## Pautan luar
* Ikan Dagangan Airtawar Malaysia
* KLASIFIKASI PERANGKAAN PIAWAIAN IKAN AIR TAWAR MALAYSIA
* http://fishmania-syukur.blogspot.com/2009/02/ensiklopedia-air-tawar-temakang.html

## Rujukan

* Baensch, Hans A., and Riehl, Rudiger. (1997) *Baensch Aquarium Atlas*, Vol. 1. (6th ed.), p. 652. Microcosm Ltd.; Shelburne, Vermont. ISBN 1-890087-05-X
Salina (majalah)

Majalah **SALINA** merupakan sebuah majalah bulanan berbahasa Melayu yang diterbitkan di Malaysia.

Majalah Salina merupakan keluaran sulung Raz Studio dan mula diterbitkan pada tahun 70-an dengan barisan pelukis-pelukis komik yang agak hebat. Antaranya adalah Rizalman, Zawawie HO, Sang Arif Budiman, S Zain, Samudra Perwira, S Mohammad dan R Rahimah.

Majalah ini telahpun ditamatkan pengeluarannya masa kini.

## Pautan luar
*
Context MBA

**Context MBA** merupakan penggunaan perisian bersepadu pertama bagi komputer peribadi, memberikan lima fungsi dalam satu atur cara: hamparan kerja, pangkalan data, pelukis carta, pemproses perkataan, dan atur cara komunikasi. Context MBA pertama kali dibebaskan pada tahun 1981 oleh Context Management Systems bagi komputer Apple III, tetapi kemudiannya dialih juga ke pelantar IBM PC.

Oleh kerana atur cara ini ditulis dengan menggunakan bahasa pengaturcaraan UCSD Pascal, ia mudah dipindahkan ke pelantar berlainan, tetapi ini dilakukan dengan mengabaikan prestasi, sesuatu yang kritikal pada masa ia dibebaskan, disebabkan jumlah ingatan terhad, kuasa pemproses, dan I/O cakera yang ada pada komputer atas meja. Jualan Context MBA dengan pantas diatasi oleh Lotus 1-2-3, pakej perisian bersepadu yang lebih terhad, tetapi ditulis dalam bahasa himpunan, yang menghasilkan prestasi yang jauh lebih baik.

## Rujukan
Kirarin Revolution Song Selection 4

**Kirarin☆Revolution Song Selection 4** (きらりん☆レボリューション・ソング・セレクション4) merupakan album yang menampilkan lagu-lagu dari anime *[[Kirarin Revolution|Kirarin☆Revolution]]*. Album mini ini dipasarkan pada 27 Ogos 2008 dibawah label zetima dengan dua edisi; edisi terhad(EPCE-5572~3) dan edisi biasa (EPCE-5574). Edisi terhad terdapat bonus DVD.

## Edisi

* Edisi Biasa
** Format : CD
** Nombor Katalog : EPCE-5574
** Harga : 2,000 yen
** Bonus : --

* Edisi Terhad
** Format : CD
** Nombor Katalog : EPCE-5572～3
** Harga : 2,500 yen
** Bonus : DVD

## Senarai Lagu CD

# パパンケーキ (Papancake) - Tsukishima Kirari starring Kusumi Koharu
# TOKYO FRIEND☆SHIPS - SHIPS
# アナタボシ (きらりVer.) (Anataboshi (Kirari Ver.)) - Tsukishima Kirari starring Kusumi Koharu
# アナタボシ (のえるVer.) (Anataboshi (Noel Ver.)) - Yukino Noel starring Kitahara Sayaka
# アナタボシ (こべにVer.) (Anataboshi (Cobeni Ver.)) - Hanasaki Cobeni starring Kikkawa Yuu
# サンサンGOGO (きらりVer.) (Sansan GOGO (Kirari Ver.)) - Tsukishima Kirari starring Kusumi Koharu
# サンサンGOGO (のえるVer.) (Sansan GOGO (Noel Ver.)) - Yukino Noel starring Kitahara Sayaka
# サンサンGOGO (こべにVer.) (Sansan GOGO (Cobeni Ver.)) - Hanasaki Cobeni starring Kikkawa Yuu
# パパンケーキ （オリジナルカラオケ） (Papancake  (Original Karaoke))
# TOKYO FRIEND☆SHIPS （オリジナルカラオケ） (Original Karaoke) - SHIPS

## Senarai Lagu DVD (Edisi Terhad)

# パパンケーキ (Anime Ver.) (Papancake (Anime Version))
# TOKYO FRIEND☆SHIPS PV

## Kedudukan dalam carta [[Oricon]] dan jumlah jualan

**Jumlah Jualan: 2,860** 

## Pantauan luar

* Up-Front Works: Discography entry
Kepimpinan dalam Tenaga dan Rekaan Alam Sekitar

**Leadership in Energy and Environmental Design (LEED)** iaitu Sistem Pemeringkatan Bangunan Hijau yang dibangunkan oleh  **U.S. Green Building Council (USGBC)** pada 1998, memberi satu set piawai kepada secara beralam sekitarnya pembinaan yang berterusan.

## Persijilan profesional
Dalam LEED v2.2, bagi pembinaan baru dan pengubahsuaian untuk bangunan komersial, terdapat 69 kemungkinan besar markah dan bangunan yang boleh lulus untuk empat peringkat persijilan:
***Disahkan** - 26-32 markah
***Perak** - 33-38 markah
***Emas** - 39-51 markah
***Platinum** - 52-69 markah

## Pengiktirafan rasmi profesional
Ahli profesional bangunan hijau boleh menjadi LEED yang diiktiraf rasmi melalui Peperiksaan Pengiktirafan Rasmi LEED. Pengiktirafan rasmi ini membolehkan seorang individu untuk memudahkan pemeringkatan bangunan dengan berbagai sistem LEED. Pengiktirafan rasmi Profesional ditadbirkan oleh Institut Persijilan Bangunan Hijau.

## Other national rating systems
*LEED international

## Kritikan
*LEED-Standard* tidak menitikberatkan faktor-faktor persekitaran setempat (contohnya: purata suhu luar).

## Lihat juga
*Kenaikan harga minyak semenjak 2003
*Tenaga

## Pautan luar
*U.S. Green Building Council
*World Green Building Council
*Leed Certified Real Estate
*Examples for LEED-certified buildings
Akta Hak Cipta 1987

**Undang-undang hak cipta Malaysia** ialah undang-undang yang melindungi hak cipta di Malaysia. Undang-undang ini mengikut **Akta Hakcipta 1987**.

## Latar belakang
Akta Hakcipta 1987 ditandatangani oleh Yang di-Pertuan Agong pada 30 April 1987. Akta ini memansuhkan Akta Hakcipta 1969.

Akta ini dipinda oleh Akta Hakcipta (Pindaan) 1997. Antara sebab utama pindaan ini ialah berikutan masalah pemindahan karya hak cipta melalui Internet.

Malaysia ialah satu daripada negara-negara yang menyertai Konvensyen Berne. Ini bermakna, karya-karya dari semua negara dalam Konvensyen ini menikmati perlindungan pada taraf yang sama dengan karya-karya di Malaysia. Walau bagaimanapun, karya dari negara yang tidak menyertai Konvensyen Berne juga berhak mendapat perlindungan sekiranya karya itu "mula-mulanya diterbitkan di Malaysia" atau "mula-mulanya diterbitkan di tempat lain tetapi diterbitkan di Malaysia dalam masa tiga puluh hari dari penerbitan di tempat lain itu".

## Peruntukan
Jenis-jenis karya yang dilindungi oleh Akta ini ialah:
* Karya sastera
* Karya muzik
* Karya seni
* Karya terbitan 
* Filem
* Rakaman bunyi
* Siaran

Secara umum, hak cipta yang terdapat pada karya sastera, muzik atau seni selain daripada fotograf wujud sepanjang hayat si pencipta dan wujud sehingga 50 tahun selepas kematiannya. Bagi karya-karya jenis lain pula, jangka masa hak cipta ialah sehingga 50 tahun selepas karya itu mula-mula diterbitkan.

Tidak seperti undang-undang hak cipta di negara lain, Malaysia mengakui hak cipta bagi karya yang dibuat oleh Kerajaan atau pertubuhan Kerajaan. Ini dinyatakan dalam seksyen 11 (1). Sebagai perbandingan, undang-undang hak cipta Amerika Syarikat tidak merangkumi karya-karya yang dibuat oleh kerajaan kecuali sekiranya karya itu adalah untuk tujuan dagangan atau tujuan-tujuan khas lain. Oleh itu, hampir semua karya yang dibuat oleh kerajaan Amerika Syarikat adalah di dalam domain awam. Undang-undang hak cipta Indonesia juga tidak melindungi sebarang karya yang dibuat oleh Pemerintah. 

## Penguatkuasaan

Antara ciri- ciri unik yang terdapat dalam Akta Hakcipta 1987 ialah kewujudan kuasa untuk menguatkuasakan Akta tersebut. Akta ini memperuntukkan bahawa seorang pegawai polis boleh, dengan waran yang dikeluarkan oleh majistret, memasuki rumah atau premis pada bila-bila masa untuk mencari serta menyita apa-apa salinan langgaran hak cipta dan menggunakan kekerasan bagi menggeledah tempat itu.

## Catatan


## Rujukan
* *[http://www.agc.gov.my/agcportal/index.php?r=portal2/lom2&id=1296 Akta Hakcipta 1987]*. Parlimen Malaysia. 1987.

## Pautan luar
*  Penerangan mengenai undang-undang hak cipta di Malaysia
*  Perbadanan Harta Intelek Malaysia (MyIPO)
Mitsubishi ATD-X

**Mitsubishi ATD-X Shinshin** adalah sebuah pesawat pejuang baru Jepun yang sedang dibangunkan oleh Institut Pembangunan dan Penyelidikan Teknikal, Kementerian Pertahanan untuk tujuan penyelidikan. ATD-X adalah singkatan untuk "**A**dvanced **T**echnology **D**emonstrator - **X**". Nama pesawat ini dalam Bahasa Jepun ialah 心神 (*shin-shin*) yang bermakna "*one's mind*". Kontraktor utama adalah Mitsubishi Heavy Industries. Penerbangan sulung pesawat dijangka pada 14 Jun 2016.

## Pembangunan
Jepun, mahu mengantikan angkatan pesawat pejuangnya yang usang, cuba mendekati Washington akan kemungkinan untuk membeli pesawat halimunan Amerika Syarikat iaitu F-22 Raptor. Bagaimanapun, Kongres Amerika Syarikat berulang kali melarang jualan pesawat ini kepada mana-mana negara luar, dalam usaha untuk melindungi teknologi termaju negara. Model sebenar pesawat telah menjalani ujian awal di darat di Perancis. Keputusan pihak Kementerian untuk meneruskan projek yang bernilai berbilion yen ini bermakna pemaju akan memulakan kerja untuk membuat ujian penerbangan, dengan pengeluaran dijangka akan dilakukan dalam masa 10 tahun. Laporan juga menyatakan bahawa kemungkinan penglibatan firma Lockheed Martin dari A.S dalam membangunkan pesawat ATD-X. Jepun berharap dapat memulakan pembinaan pesawat pejuang halimunan ini pada tahun 2014, program ini mengalami penangguhan apabila kerajaan memotong peruntukan untuk pembangunan pesawat demonstrasi dalam Belanjawan 2008. Menjadikan penampilan pesawat demonstrasi kepada tahun 2015.

## Rekabentuk
Rekabentuk pesawat menggambarkan beberapa pesawat pejuang generasi keempat dan kelima Amerika Syarikat, terutama sekali pesawat F-22 Raptor. ATD-X akan digunakan sebagai pesawat demonstrasi teknologi dan pesawat prototaip akan digunakan untuk menentukan sama ada teknologi termaju tempatan untuk pembangunan pesawat pejuang generasi kelima berdaya maju. Pesawat ini juga memiliki enjin tujahan 3D dengan 3 dayung pada setiap muncung enjin. Muncung pada pesawat prototaip kelihatan tidak disembunyikan dan mungkin memberi kesan kepada ciri-ciri halimunan pesawat.

## Spesifikasi (ATD-X)

## Rujukan

## Lihat juga

## Pautan luar
* Institut Penyelidikan dan Pembangunan Teknikal, Kementerian Pertahanan Jepun
Kod Tangan Bahasa Malaysia

**Kod Tangan Bahasa Malaysia** (KTBM) merupakan satu-satu bentuk isyarat tangan yang diiktiraf oleh kerajaan Malaysia sebagai bahasa komunikasi bagi orang yang pekak dan bisu. 

Kod tangan ini juga dirujuk sebagai **Bahasa Melayu Kod Tangan**, iaitu bentuk yang didapati dalam Ethnologue.

Kod tangan ini diambil daripada Bahasa Isyarat Amerika, dengan tambahan beberapa isyarat tempatan, dan isyarat tatabahasa mewakili tambahan kata nama dan kata kerja dalam Bahasa Melayu. Kod tangan ini digunakan dalam sekolah-sekolah khas pekak untuk tujuan mengajar Bahasa Melayu.

## Lihat juga
*Bahasa Isyarat Malaysia (BIM)
*Bahasa Isyarat Selangor
*Bahasa Isyarat Pulau Pinang
*Kod Tangan Bahasa Inggeris

## Pautan luar
*ethnologue entry
*Translator of malay text to Kod Tangan Bahasa Melayu ,Universiti Teknologi Malaysia
Kesenian Parsi

Kewujudan tanah Parsi yang mengjangkau ribuan tahun boleh dikesan melalui penemuan seni bina, artifak, dan tembikar hasil daripada carigali di kawasan-kawasan yang merangkumi Iran, Afghanistan, Azerbaijan, dan Uzbekistan hari ini. 

## Seni tampak
### Seni catan dan miniatur
Seni minatur (*minature*) berkembang selepas penjajahan Arab dan kedatangan Islam di tamadun Parsi. Oleh kerana agama Islam melarang segala imej hidup (terutamanya manusia dan haiwan), sekumpulan kecil pelukis Parsi meneruskan tradisi melukis secara bebas melalui minatur.

## Seni perhiasan
### Permaidani Parsi
Unsur-unsur budaya tempatan sering dinampakkan pada penganyaman permaidani begini.

### Seni tembikar
Seni tembikar merupakan kesenian terawal tamadun Parsi. Contoh terawal adalah busut perkebumian di Tappeh yang wujud seawal abad ke-5 S.M.
### Jubin

## Kesusasteraan
Sebahagian besar daripada kesusasteraan Parsi wujud selepas kedatangan Islam pada sekitar tahun 650. Jurutulis Parsi pada Zaman Abbasiyah mula berperanan dalam aspek pentadbiran dan lama-kelamaan berkecimpung dalam penulisan novel dan puisi. Penyajak Parsi yang terkenal termasuklah Sa'di, Rumi, Hafiz, dan Omar Khayyam.

## Seni pertunjukan
### Tarian

### Muzik tradisional
Zaman Sassanid (226-251 selepas masihi) melihat perkembangan muzik Parsi dengan kemunculan pemuzik terkenal pada zaman tersebut seperti **Barbod**, **Narkissa**, dan **Ramtin**. Sesetengah daripada korpus mereka masih wujud hingga hari ini. Muzik Parsi asalnya dipersembahkan dan diturunkan secara lisan, dan himpunan lagu tradisional diberikan nama ***radif***. Radif pula diagihkan kepada dua belas kumpulan. Tujuh daripada radif ini adalah seperti sistem (*dastagh*) yang mempunyai corak nada yang asas. *Radif* yang lain hanyalah dastagh sekunder yang terbit daripada *dastagh* asas. Lagu yang menggunakan *dastagh* tradisional dinamakan **gushe** dan hanya mempunyai melodi yang ringkas supaya diberi ruang untuk improvasi. 

#### Alat muzik
* ***Dayere*** - tamborin
* ***Ud*** - nama Arab bagi gitar yang berbentuk bujur
* ***Tombak*** - seperti gendang
* ***Santur*** - dulsimer

### Filem

## Rujukan

## Lihat juga
* Parsi
* Seni bina Parsi

## Pautan luar
* Sejarah kesenian Parsi (dalam Bahasa Inggeris)
Balet

**Balet** merupakan bentuk tarian formal yang berasal dari zaman Pembaharuan Itali, yang kemudiannya berkembang selanjutnya di Perancis dan Rusia sebagai bentuk tarian konsert. Ia merupakan tarian berbentuk amat teknikal dengan kosa katanya tersendiri. Ia berpengaruh sebagai bentuk tarian seluruh dunia dan diajar di sekolah tarian seluruh dunia yang menggunakan kebudayaan dan masyarakat mereka sendiri bagi memodenkan seni ini. Tarian balet direka menerapkan unsur termasuk seni mimos, berlakon, dan menurut muzik balet (biasanya orkestra tetapi kadangkala menurut penyanyi). Ia paling dikenali dalam bentuk balet klasik, terkenal kerana tekniknya, seperti "en pointe" dan berputar pada hujung ibu jari kaki, lemah gemalai, gerakan tepat, licin, dan kualiti yang berupa syurgawi. Perkambangan lanjut termasuk balet klasik baru (*neoclassical*) dan balet semasa (*contemporary*).

Etimologi kata "balet" berkait dengan sejarah bentuk seni itu. Perkataan "balet" datangnya dari bahasa Perancis dan dipinjam ke dalam bahasa Inggeris sekitar kurun ke-17. Perkataan Perancis pula berasal dari bahasa Itali *balletto* bentuk kecilan kata *ballo* (menari). *Balet* akhirnya dijejak kepada bahasa Latin *ballare* serapan Yunani "βαλλίζω" (*ballizo*) "menari".

## Sejarah balet

Balet muncul pada akhir kurun ke-15 istana *Renaissance* di Itali, sebagai tarian menggambarkan lawan pedang, dan berkembang lebih lanjut di Istana Perancis semejak tempoh Louis XIV pada kurun ke-17. Ini dibayangkan oleh kosa kata balet dalam bahasa Perancis. Selepas itu, selepas 1850, balet berkembang di Denmark dan Rusia. Dari Rusialah ia kembali ke Eropah Barat dan akhirnya ke seluruh dunia. *Ballets Russes* oleh Sergei Diaghilev dan warisannya amat berpengaruh semasa tempoh ini. Ia terus menarik dan semakin kaya dengan tarian rakyat dan tradisi tarian tempatan.

Pada kurun ke-20, balet terus berkembang dan mempunyai pengaruh besar pada pinggir tarian konsert lebih luas. Sebagai contoh di Amerika Syarikat, pereka tari George Balanchine membangunkan apa yang dikenali kini sebagai neoklasik balet. Perkembangan selanjutnya telah menghasilkan balet semasa (*contemporary*) dan balet pasca-struktur (*post-structural*), hasil kerja William Forsythe di Jerman.

## Balet klasik

Balet klasik merupakan gaya balet paling rasmi; ia kekal kepada teknik balet tradisi. Terdapat variasi berkait dengan kawasan asal, seperti balet Russia, balet Perancis, dan balet Itali.

## Nota

## Rujukan
* 
* 
* 
* 
* 
* 
* The Bournonville School The DVD, The Dance Programme, The Music. Copenhagen: The Royal Danish Theatre, 2005.2 discs. 225 pp. 139 pp. Illustrated. Hardcover, http://www.kgl-teater.dk, http://www.dancebooks.co.uk

## Pautan luar

*  American Ballet Theatre: Kamus Istilah Balet
*  www.ballet.org.uk Balet di UK
*  Sejarah Kasut Baley (''The History of Ballet Shoes'')
*  Fizik Tarian (''Physics of Dance'')
*  Learn Video Arahan Tarian Video (''Instructional Ballet Dance Videos'')
Sungai Maliau

**Sungai Maliau** merupakan ranting Sungai Kinabatangan di timur negeri Sabah, Malaysia. Di sinilah terletaknya Lembangan Maliau yang merupakan destinasi pelancongan terbaru di negeri Sabah.

Pada akhir 2004, Jabatan Alam Sekitar mengeluarkan Laporan Kualiti Alam Sekitar Malaysia 2004 yang menyenaraikan Sungai Maliau sebagai antara lapan sungai terbersih di Malaysia. Kebersihan sungai-sungai tersebut membolehkan airnya dijadikan sumber bekalan tanpa memerlukan rawatan.

## Rujukan
Mamula Moon

**"Mamula Moon"** ialah sebuah lagu klasik gaya Hawaii yang dinyanyikan oleh kumpulan Felix Mendelssohn & His Hawaiian Serenaders. Lagu ini dimuatkan dalam album *Paradise Isle* dan diterbitkan pada tahun 1947. Irama lagu ini mempunyai persamaan ketara dengan lagu "Lagu Terang Bulan", yang mengambil ilham daripada lagu kebesaran negeri Perak, "Allah Lanjutkan Usia Sultan", pada tahun 1901 dan kemudiannya merupakan ilham kepada lagu kebangsaan Malaysia, "Negaraku", pada tahun 1957.

Penemuan mengenai persamaan lagu ini dengan lagu "Negaraku" dilaporkan dalam akhbar The Star bertarikh 30 Ogos 2005. Pernah timbul perdebatan orang ramai bahawa lagu "Negaraku" menciplak lagu ini. Namun begitu, lagu rasmi negeri Perak yang menjadi asas "Negaraku" dipercayai dicipta oleh Pierre Jean de Beranger yang lahir di Perancis pada tahun 1780 dan meninggal dunia pada tahun 1857, digunakan pada 1888. Sementara lagu "Terang Bulan" pula terkenal di Tanah Melayu dan Indonesia pada zaman 1930-an sedangkan lagu Mamula Moon pula hanya diterbitkan pada tahun 1947.

## Seni kata


One day I walked along
A moonlit island shore
And soon I heard a song
I've never heard before

I said who can it be
To sing so tenderly
And saw a dusky maid
With lonely serenade

Mamula moon
Shine high above the southern sea
And light my love
Safe home again to me

We said goodbye
Beside the blue lagoon
Alone am I
With you mamula moon

I waved my hand
The grey ship sailed across the bay
On golden sand
That might I knelt to pray

That I might see
My love returning soon
Still true to me
And you mamula moon.


## Catatan


## Pautan luar
* Lagu Mamula Moon (2.6 MB)
Narcissa Malfoy

**Narcissa Malfoy (née Black)** merupakan salah satu watak rekaan dalam novel cereka bersiri Harry Potter karangan J. K. Rowling. Beliau merupakan seorang ahli sihir perempuan berdarah tulen, isteri kepada Lucius Malfoy dan ibu kepada Draco Malfoy. Beliau juga merupakan adik perempuan yang paling bongsu kepada Bellatrix Lestrange dan Andromeda Tonks, yang memberikan nama manja "Cissy" kepadanya. Walaupun tidak pernah menyertai Death Eater secara rasmi, Narcissa percayakan kepentingan keturunan darah tulen dan meyokong suaminya yang menjadi penyokong Lord Voldemort. Perkara ini berubah apabila nyawa anaknya dijadikan pertaruhan oleh Raja Kegelapan itu. Narcissa sanggup melakukan apa sahaja untuk melindungi keluarganya termasuklah menipu Voldemort tentang Harry Potter, satu tindakan yang menyelamatkan keluarga Malfoy dari dikenakan hukuman di Azkaban selepas tamatnya peperangan.

## Biografi
### Kehidupan awal
Narcissa Black merupakan anak bongsu kepada Cygnus Black dan isterinya, Druella (née Rosier), yang dilahirkan pada 16 April 1956. Beliau mempunyai dua orang kakak, Bellatrix dan Andromeda. Narcissa telah dididik sejak kecil berkenaan falsafah keturunan sihir tulen dan membesar dengan perasaan prejudis. Disebabkan itu, beliau memutuskan hubungan dengan kakaknya Andromeda selepas kakaknya itu disingkirkan daripada keluarga kerana mengahwini ahli sihir berkelahiran Muggle, Ted Tonks dan namanya dalam salasilah keluarga Black juga telah dibakar.

Narcissa telah mendapatkan pendidikan di Sekolah Sihir Hogwarts dan dimasukkan ke rumah Slytherin, tempat beliau bertemu dengan bakal suaminya Lucius Malfoy.

### Kehidupan berkeluarga
Selepas tamat pengajian di Hogwarts, lebih kurang penghujung tahun 1976, Narcissa mengahwini Lucius. Keluarga Malfoy menetap di sebuah rumah yang mewah yang terletak di selatan perkampungan Wiltshire, England. Suaminya memperkenalkan Narcissa kepada kehidupan Death Eater dan kesetiaan terhadap Lord Voldemort, walaupun beliau sendiri tidak pernah mempunyai Tanda Kuasa Hitam. Mereka dikurniakan seorang anak lelaki yang dinamakan Draco. Narcissa mengikuti tradisi keluarganya yang menamakan anak-anak sempena nama bintang dan buruj.

## Peranan Dalam Siri Harry Potter
Beliau telah muncul dalam buku Harry Potter and The Goblet of Fire buat pertama kalinya.Seterusnya,dalam Harry Potter and The Order Of Phoenix beliau tidak muncul.Namun,di layar perak beliau dilakonkan oleh Helen Mccory yang melakonkan wataknya bermula filem Harry Potter and The Half-Blood Prince.

## Keluarga Black
Konspirasi

**Konspirasi** boleh merujuk kepada:-

## Jenis konspirasi
* Konspirasi (awam) (AS), perjanjian di antara individu untuk melanggar undang-undang pada masa hadapan.
* Konspiracy (jenayah) (AS), perjanjian di antara individu untuk melanggar undang-undang pada masa hadapan, dalam beberapa kes sudah menjalankan usaha untuk melancarkan perjanjian berkenaan.
* Konspirasi (politik), suatu rancangan untuk menjatuhkan kerajaan atau kuasa lain.

## Lihat juga
* Teori konspirasi
Televisyen analog

**Televisyen analog** mengekodkan maklumat gambar dan bunyi televisyen lalu memancarkannya dalam bentuk isyarat analog, iaitu bentuk yang mana pesanan disampaikan oleh isyarat penyiaran adalah fungsi variasi-variasi yang dibuat dalam amplitud dan/atau frekuensi isyarat. Semua sistem yang mendahului televisyen digital, seperti NTSC, PAL atau SECAM merupakan sistem televisyen analog.

Penyiaran yang menggunakan sistem televisyen analog mengekodkan isyarat melalui pengekodan analog NTSC, PAL atau SECAM lalu memodulatkan isyarat ini pada pembawa VHF atau UHF. Gambar televisyen analog dipaparkan pada skrin sebidang penuh sekali, serupa seperti filem wayang gambar, tanpa mengira kandungan gambarnya. 

## Pemansuhan sistem
Luxembourg merupakan negara pertama di dunia membuat peralihan siaran penuh ke mod digital pada 2006 disusuli oleh Belanda pada tahun sama. Pada tahun berikutnya, Finland, Andorra, Sweden dan Switzerland melakukan peralihan sendiri dengan segera.

Jepun merupakan negara Asia pertama beralih kepada teknologi ini memindahkan kesemua sistem siaran serata negara (kecuali prefektur-prefektur Miyagi, Iwate dan Fukushima) pada 2011; ketiga-tiga kawasan ini menyusul pada tahun berikutnya.

### Peringkat Nusantara
Brunei merupakan negara Nusantara pertama beralih kepada siaran digital dengan penutupan  Stesen Pemancaran Andulau di Belait pada 31 Julai 2017. Radio Televisyen Brunei menyempurnakan rancangan ini secara penuhnya dengan penutupan stesen pemancaran Bukit Subok di Brunei Muara pada 31 Disember tahun sama.

Siaran percubaan digital dimulakan di Singapura melalui DVB-T2 pada 16 Disember 2013. Kesemua siaran analog di negara pulau itu ditutup pada tengah malam hari 2 Januari 2019.

Di Malaysia pula, Suruhanjaya Komunikasi dan Multimedia mengiklankan bidaan tender untuk pengendalian siaran digital lewat tahun 2009 melalui 470 hingga 742 MHz dalam lebar UHF. Pada April 2019, Menteri Komunikasi ketika itu, Gobind Singh Deo membuat pengumuman rasmi bahawa peralihan sepenuhnya dilaksanakan akhir tahun sama. Langkawi merupakan kawasan pertama menutup siaran analog setempat pada 1 November 2019, peralihan ini disempurnakan dengan penutupan pemancaran analog di Sabah dan Sarawak pada 31 Oktober 2019.

Pemansuhan siaran analog di Indonesia mula dicanangkan pihak Pemerintah sana pada 2020 di bawah kepimpinan Menteri Komunikasi ketika itu, Muhammad Nuh, yang dirancang terlaksana secara bertahap sejak tahun 2012. atas dasar menjimatkan kos kendali frekuensi radio sambil menambahkan pendapatan negara. Aturan mengalihkan siaran televisyen se-Indonesia kepada siaran digital ini telah diatur melalui Peraturan Menteri Kominfo No.22/PER/M.KOMINFO/11/2011 tentang Penyelenggaraan Penyiaran Televisi Digital Terestrial Penerimaan Tetap Tidak Berbayar oleh Kementerian Komunikasi dan Informatika yang menyasarkan penamatan siaran analog secara rasmi penuh pada 2 November 2022.

## Lihat juga
* Televisyen digital

## Rujukan